ખંભાળિયા તા. ૧૧ઃ ખંભાળિયા જાયન્ટ્સ ગ્રુપ દ્વારા 'બેટી બચાવો, બેટી પઢાવો' કાર્યક્રમ અંતર્ગત બહેનો માટે સન્માન સમારંભનું આયોજન કરવામાં આવ્યું છે. કાઉન્સિલર સંદીપભાઈ ખેતિયાની પુત્રી હેલીના જન્મ દિવસની વિશિષ્ટ ઉજવણી સંદર્ભે આયોજીત આ કાર્યક્રમમાં દેવભૂમિ દ્વારકા જિલ્લાની બહેનો કે જેમણે અભ્યાસ તથા અન્ય ક્ષેત્રમાં જિલ્લા કક્ષાએ પ્રથમ, દ્વિતીય અને તૃતીય નંબર મેળવેલ છે તેમનું સન્માન કરવામાં આવશે. બહેનોએ તેમના માર્કશીટ તથા પ્રમાણપત્રની નકલ તા. ૧૭ સુધીમાં સંદિપભાઈ ખેતિયા, કેશવ ઈન્સ્યુટ, મેઘપુર ગેઈટ અથવા રમેશભાઈ ભાદરકા, જોધપુર ગેઈટ, ખંભાળિયામાં પહોંચાડવા પ્રમુખ નવનિતભાઈ જોષીની યાદીમાં જણાવાયું છે.